Pozdravljeni starši in otroci!

Nekaj novega nas je doletelo s tem virusom – učenje na daljavo. Zame je prvič, predvidevam, da tudi za Vas. Jaz upam, da se bomo vsi skupaj potrudili, da z otroci čim bolje predelamo to snov.

Potrudila sem se, da sem Vam čim bolj natančno opisala delo za ta teden. Razdeljeno je po predmetih. Pomembno je, da do petka opravite vse ure, kdaj katero pa prepustim Vam. Če Vam karkoli ne bo jasno, mi vedno lahko pišete na moj meil. [juretic.polona@gmail.com](mailto:juretic.polona@gmail.com) oz. če bo potreba, bi mogoče lahko naredili skupino na messengarju.

Mogoče še navodilo za spletno stran Lilibi. Na njej so vsa gradiva, ki nam bodo v teh tednih prišla še kako prav. V navodilih se boste posluževali predvsem e-gradiv, ni pa prepovedano otrokom odigrati tudi kakšne poučne igrice, ki jo najdete na tej strani.

Ostanite zdravi!

LP, Polona Juretič

MATEMATIKA 4.URE

1. Ura ZAMENJAM VRSTNI RED SEŠTEVANCEV

Otroci naj na mizo prinesejo dve vrsti sadja (če ga nimate, lahko namesto tega izberete vilice in žlice, lego kocke in avtomobilčke…) in kartončke s števili do 10.

Otroke vprašate koliko je banan? Koliko je pomaranč? Koliko je vseh sadežev skupaj?

S kartončki nastavijo račun.

Situacijo narišejo v zvezek. Račun: 2 + 3 = 5

Poimenujemo števila v računu seštevanja: prvi seštevanec, drugi seštevanec, vsota.

Pod račun napišemo poimenovanja.

2 + 3 = 5

1.SEŠTEVANEC 2. SEŠTEVANEC VSOTA

- Pred otroke položite 3 pomaranče, 2 banane.

Vprašamo: Koliko je pomaranč? Koliko je banan? Koliko je vseh sadežev skupaj?

S kartončki nastavijo račun.

Situacijo narišejo v zvezek. Napišemo račun: 3 + 2 = 5

- Primerjajo situaciji in računa. Ugotovijo, da sta rezultata enaka – vsoti enaki, da pa je zamenjan vrstni red seštevancev.

2+3=5 3+2=5

2+3=3+2

Sliko prepišejo v zvezek. (sliko dobite na e- učbeniku za matematiko 1. razred na spletni strani lilibi str.49)

Nastavite še 5 podobnih primerov, v zvezek napišejo oba računa. (za nadaljnje primere ni potrebno več risati)

Otrok reši čimbolj samostojno DZ str. 30.

2.ura – RAČUNAM DO 10, RAČUNSKE ZGODBE

DZ 3, STR.31

Preberite navodilo.

Pogovorite se o načinu reševanja naloge.

Otroci samostojno rešijo nalogo. Izračunajo račune seštevanja in odštevanja do 10. Z ustrezno barvo pobarvajo rezultat.

* **DZ 3, str. 32 –** težja naloga

Otroci si ogledajo problemsko situacijo.

Ob sliki sestavijo matematične zgodbe. (npr. Na sliki vidim 5 rumenih in 3 modre balone.)

Zastavijo vprašanja. (Koliko vidim vseh balonov na sliki?)

Sestavijo račune, jih napišejo in izračunajo. (5+3=8)

Preverimo pravilnost rešitev.

3.in 4. URA – SEŠTEVAM IN ODŠTEVAM (SEŠTEVANJE IN ODŠTEVANJE STA NASPROTNI RAČUNSKI OPERACIJI)

- Na mizo postavite 4 rdeča jabolka in dodamo 3 zelena jabolka.

Obnovijo problem s svojimi besedami.

Povedo vprašanje: Koliko je vseh jabolk?

Povedo račun.

Ponovijo vprašanje in odgovorijo nanj.

* Konkretno situacijo prikažemo grafično: V zvezek narišejo 4 rdeče krožce in 3 zelene krožce.

Koliko je vseh krožcev?

Povedo račun: 4 + 3 = 7

Račun napišejo v zvezek.

Ponovijo vprašanje in odgovorijo nanj.

- Na mizo postavite 7 jabolk; 4 rdeča, 3 zelena.

Koliko je jabolk?

Odvzamete 3 zelena jabolka.

Vprašamo: Koliko jabolk smo odvzeli?

Koliko jabolk je ostalo?

Povedo račun: 7 – 3 = 4

* Ponovijo vprašanje in odgovorijo nanj. Konkretno situacijo prikažemo grafično: V zvezek narišejo 7 krožcev, 4 rdeče in 3 zelene.

Koliko je vseh krožcev?

Prečrtajo 3 zelene krožce.

Vprašajte: Koliko krožcev smo prečrtali?

Koliko krožcev je ostalo neprečrtanih?

Povedo račun: 7 – 3 = 4

Račun napišejo v zvezek.

Ponovijo vprašanje in odgovorijo nanj.

* Preberejo oba računa v zvezku in ju primerjamo. Ugotovijo, da je prvi račun seštevanja, drugi pa račun odštevanja. V obeh računih so ista števila, na različnih mestih.

4 + 3 = 7, ker je 7 – 3 = 4

Rešijo DZ3, str. 36

SLOVENŠČINA – 6.ur

1. URA – IZ VASI V MESTO

Na strani Lilibi najdite učbenik za slovenščino. Na strani 42 in 43 imate sliko na kateri so razni predmeti različne oblike.

V zvezek za slovenščino (velik) napiši naslov IZ VASI V MESTO in nariši tabelo in vanjo nariši stvari, ki so na sliki.

|  |  |
| --- | --- |
| okrogle | Trikotne |
| Kvadratne | pravokotne |

1. ura - Mali zvonček

Otrokom počasi in razločno preberite besedilo. Povejte jim, da jih potem čaka nekaj vprašanj o besedilu.

MALI ZVONČEK

MALI ZVONČEK RASTE OB ROBU GOZDA IN OB POTOKIH. CVETI ZGODAJ SPOMLADI. V ZEMLJI IMA ČEBULICO S KORENINICAMI. IZ ČEBULICE RASTE DALJŠE ZELENO STEBLO. OB STEBLU IMA DVA OZKA ZELENA LISTA. NA VRHU STEBLA VISI BEL CVET ZVONČASTE OBLIKE.

Po branju jim zastavite vprašanja, na katera naj ustno odgovorijo.

Kje raste mali zvonček? Kdaj cveti? Kaj ima v zemlji? Kakšne barve so listi in steblo? Kakšne barve je cvet? Kakšne oblike je cvet malega zvončka?

**DZ 3, str. 26**

Preberete navodilo pri vsaki nalogi. Pogovorite se, kako bodo rešili nalogo.

Rešijo nalogo.

1. in 4. Ura – črka U in branje

Na spletni strani Lilibi imate med e- gradivi zvezek za opismenjevanje – 1. del.

Na strani 34 in 35 so vaje za črko U. Kliknite na pikapolonico in otroci naj odigrajo naloge, ki so tam.

V velik zvezek jim narišite veliko črko U (čez polovico strani) in oni naj jo prevlečejo z 10 različnimi barvicami. Okrog naj narišejo še 15 manjših U-jev. Na spodnjo polovico strani naj narišejo ali napišejo še vsaj 5 stvari, ki se začnejo na črko U.

V mali zvezek jim narišite prvo črko z rdečo, kot smo do sedaj pri vseh črkah. 3 vrste velikih U- jev (čez 2 vrsti) in 3 vrste malih ( čez 1 vrsto) potem pa še tri besede – URA,

RUMEN, LUKA

BRALNE VAJE so na strani 34 in 35, pri znaku pero in zvezda, za boljše bralce (ki jih je že zelo veliko) pa je tudi vaja, kjer je narisana utež. Vsak okvirček naj otroci preberejo najmanj 3 krat.

1. Ura – V ŽEPU IMAM SREBRN LEŠNIK

Spletna stran Lilibi . e- gradivo , berilo – str. 66,67

Dvakrat preberete celo pesmico. (Boljši bralci jo drugič lahko preberejo sami.)

Pesem ponovno preberemo. Učenci poslušajo in vidno zaznavajo besedilo.

1. kitica

Preberemo prvo kitico.

Kakšen je gozdni škrat? Kje je dobil srebrne lešnike?

Spodbudimo učence, naj povedo, kaj vse lahko pričarajo z lešniki.

Kakšen je grad, ki ga lahko pričaramo? Narišite ga. ( V velik zvezek napišite naslov V ŽEPU IMAM SREBRN LEŠNIK spodaj pa naj otroci narišejo grad.)

2. kitica

Preberemo drugo kitico.

Imate raje sončne dneve ali dež, ki prši iz megle? Zakaj?

Kdo so vile? Kako so oblečene? Kako hodijo? Kako govorijo?

Poznate kakšno pravljico, v kateri nastopajo vile?

3. kitica

Kje je doma majhna miš?

Poznate še kakšno pravljico, v kateri je lonček dom živali? Kdo stanuje v njem?

1. In 6. ura- Peter Klepec

Na you tubu je posneta pravljica. Peter Klepec – Otroška pravljica (12.18 min)

Predvajajte posnetek.

Po poslušanju preverite, kako so otroci razumeli pravljico z naslednjimi vprašanji:

* Kako sta mama in Peter živela, sta bila revna ali bogata?
* Zakaj je moral Peter Klepec od doma?
* Kako je bilo med pastirji?
* Kako je bilo, ko je Peter srečal vilo?
* Kako je bilo med pastirji proti koncu pravljice?
* Zakaj je Peter Klepec dobil veliko moč?
* Kaj bi storili drugi pastirji, če bi pili vilino vodo?
* In kaj je počel Peter Klepec?

V velikem zvezku stran razdeli navpično na polovico. Napišite naslov: Peter Klepec

Na levo stran naj otroci narišejo Petra Klepca na začetku pravljice, na desno stran pa Petra Klepca na koncu pravljice.

SPOZNAVANJE OKOLJA 3 URE

1.in 2 .ura- Opazujem vreme

Spletna stran Lilibi, e-učbenik za spoznavanje okolja

* **Učbenik str. 56**

Opazujejo vreme na vsaki fotografiji in povedo, kakšno je. Ob fotografiji preberejo vremenski znak. Utemeljijo pomen znaka, npr. ob prvi sliki povedo, da je vreme megleno, ker je na cesti slaba vidljivost – slabo vidimo avtomobile, prometne znake, cesto. Pripovedujejo, ali so bili ob takem vremenu zunaj. Kje in kdaj so doživeli tako vreme?

* Tako nadaljujemo z ostalimi fotografijami.
* **DZ 3, priloga 1**

Preberemo navodilo.

Učenci izrežejo prilogo 1.

Pogovorimo se, kakšno je danes vreme in kako ga bomo označili. Poiščejo današnji dan in narišejo znak za vreme.

Dogovorimo se, da bodo list postavili na vidno mesto in vsak dan opazovali vreme ter narisali ustrezen znak.

Ogledamo si vremenske pojave na fotografijah v DZ in jih poimenujemo.

Fotografije vremenskih pojavov iz DZ primerjate s fotografijami vremenskih pojavov v učbeniku. Npr. Ogledajo si prvo sliko v učbeniku, preberejo vremenski znak in v DZ poiščejo fotografijo, ki prikazuje meglo. Povedo, s katerim vremenskim znakom bodo povezali fotografijo.

Po enakem postopku primerjajo fotografije v učbeniku in DZ.

Rešijo nalogo v DZ.

* **DZ 3, str. 34**

1. naloga

Preberete navodilo.

Ogledate si slike predmetov.

Pogovorite se, kje lahko preberemo, slišimo, pogledamo vremensko napoved.

Rešijo nalogo.

2. naloga

Preberemo navodilo.

Pogovorimo se, kako bodo opravili delo.

Z vprašanji jih spodbudimo, da predvidevajo, katere dejavnosti bi lahko opravljali ljudje npr. v ponedeljek, ko je bilo sončno (gremo na sprehod, izlet, mamica bi lahko sušila perilo, igrali bi se na igrišču …)

* Pogovorite se o padavinah (snegu, dežju).

Kdaj dežuje, kdaj sneži? V katerem letnem času je največ dežja in kdaj največ snega? Ali so že videli, da dežuje tudi, kadar sije sonce? Kdaj lahko opazimo mavrico? Kaj oblečemo, ko dežuje? Kaj uporabljamo, da se zaščitimo pred padavinami?

* **DZ 3, str. 35**

Ogledamo si, kakšen poskus boste izvedli. Kaj za to potrebujete? Kako boste to naredili?

Napovedo, v kateri posodi bo po dežju največ vode in jo obkrožijo. Razložijo, zakaj tako mislijo. Pomembno je, da dopuščate tudi nepravilne odgovore.

Napoved preverimo, ko bo deževalo. Iz različnih posod vodo prelivajo v isti kozarec in v delovnem zvezku barvajo prikaz stolpci. V vsakem stolpcu pobarvajo toliko okenc, kolikor kozarcev deževnice je bilo v posamezni posodi.

Ogledajo si višine stolpcev in obkrožijo posodo, v katero se je nateklo največ vode. Primerjajo rešitev s svojo napovedjo. Ugotovijo, ali je bila njihova napoved pravilna.

*Opomba:* Nalogo opravimo v deževnem vremenu, ker je poskus vezan na dež.

3.Ura – Pomlad na dvorišču, na sprehodu (Ker bo do bližnjega gozda pot lahko daljša, se ta sprehod šteje tudi za 1.uro športne vzgoje)

POMLAD NA ŠOLSKEM DVORIŠČU

To tabelo prerišite v zvezek za spoznavanje okolja potem pa pojdite v naravo in opazujte. Ob povratku narišite v tabelo vse kar ste opazili.

|  |  |
| --- | --- |
| **VREME** | **OBLAČILA** |
| **LISTAVEC** | **IGLAVEC** |
| **BARVE** | **CVET drevesa** |

ŠPORTNA VZGOJA – 3 ure

1. ura – sprehod
2. ura – Podaja žoge z obema rokama

Poigravanje z žogo

Otroci mečejo žogo v zrak in jo lovijo, pri tem lahko izvajajo različne naloge:

* poklekni, vrzi žogo v zrak, hitro vstani in ujemi žogo;
* vrzi žogo, naredi pol obrata, ujemi žogo;
* vrzi žogo, ploskni, ujemi žogo; poskusi ploskniti večkrat – dvakrat, trikrat;
* vrzi žogo, pusti, da žoga pade na tla, ko se odbije, jo ujemi;
* enako kot zgoraj, pri tem še ploskni ali naredi obrat;
* vrzi in ujemi žogo, pri tem pa hodi na mestu, teci na mestu, skači na mestu;
* vrzi in ujemi žogo med počasno hojo, hitrejšo hojo, tekom …
* vrzi žogo ob zid in jo lovi, ko se odbije od tal.

Podaja v paru

Po dva si podajata žogo in jo lovita. ( s starejšim bratom, sestro, mamo ali tatom)

3.ura – tekalne igre

S starši se odpravi na sprehod. Občasno teči krajše razdalje. (V eni uri vsaj 5 krat po 100 m).

*LIKOVNA UMETNOST – 2 URI*

*Likovna naloga*

List (če imate risalni list, sicer zalepite skupaj dva lista a4 format) prepognete na dva enaka dela. Na eni strani z živimi barvami naslikamo prizor, ki se dogaja na sončen dan; na drugi pa z umirjenimi barvami upodobimo prizor, povezan z deževnim dnem.

Če je možno (če imate doma vodene barvice ali tempere) naj otroci sliko narišejo z vodenimi/tempera barvami, sicer pa z navadnimi barvicami. Pomembno je, da je list zapolnjen in da je opaziti razliko med sončnim in deževnim dnevom. (temne/svetle barve)

GLASBA – 2.URI

1. ura - Utrjevanje

Otroci naj vam zapojejo vse pesmice, ki smo se jih dosedaj naučili pri glasbi. Če jim besedilo dela težave jim pri tem pomagajte z zvezkom.

1. Ura – Mali Zvonček

Pesmica je na e-učbeniku za glasbo, str. 24, 25.